b'\n_START_ARTICLE_\nSimon Gregor\xc4\x8di\xc4\x8d (mlaj\xc5\xa1i)\n_START_SECTION_\n\xc5\xbdivljenje in delo\n_START_PARAGRAPH_\nGimnazijo in bogoslovje je kon\xc4\x8dal v Gorici. Kot kaplan je slu\xc5\xbeboval v Kobaridu (1880-1883), bil nato vikar v Trenti (1883-1885) in Logu pod Mangartom (1885-1893). Tu se je skupaj z ob\xc4\x8dinskimi mo\xc5\xbemi odlo\xc4\x8dno postavil v bran proti nem\xc5\xa1kemu prodiranju \xc4\x8dez Predil. Naslednje delavno mesto je dobil v Sedlu pri Kobaridu, od 1909 pa je slu\xc5\xbeboval v Av\xc4\x8dah. Med 1. svetovno vojno je \xc5\xbeivel v velikem pomanjkanju in strahu, zaradi \xc4\x8desar se mu je omra\xc4\x8dil um. Umrl je v bolni\xc5\xa1nici v Ljubljani. Znal je ve\xc4\x8d jezikov (\xc4\x8de\xc5\xa1ko, poljsko, lu\xc5\xbei\xc5\xa1ko-srbsko in srbohrva\xc5\xa1ko). Ko je Andrej Gabr\xc5\xa1\xc4\x8dek v za\xc4\x8detku 90-tih let 19. stoletja za\xc4\x8del izdajati Slovansko knji\xc5\xbenico in kmalu za tem \xc5\xa1e Knji\xc5\xbenico za mladino je potreboval ve\xc4\x8d prevajalcev, ve\xc5\xa1\xc4\x8dih predvsem slovanskih jezikov. V teh zbirkah je s prevodi sodeloval tudi Gregor\xc4\x8di\xc4\x8d.'